[{"text_idx": "#000000", "text": "Covid 19 Kirol eta jarduera fisikoa, gomendioak"}, {"text_idx": "#000001", "text": "Marijek proposatuta, San Blasetan Aretxabaletako ermitara joateko plana egin genuen, baina, covid-a dela eta, herritik ezin irten gelditu ginen, mugak itxita. Aurrerago, Elik Aretxabaletatik Apotzako bidea egitea eskaini zigun; aurrez prestatu, nondik norakoa, bidea eta denborak neurtu zituen. Horrela, buseko ordutegiei begiratu, eguna finkatu eta hor non, gaurkoan, kuadrillan bertaratu gara."}, {"text_idx": "#000005", "text": "Apozagako hilerria da Eskoriatza udalerriko izen bereko elizatearen osagai nagusietako bat, XX. mendearen bigarren erdian eraikia. Garai bateko hileta tradizioak (harrespil/cromlech) gogoratzen dituen harrizko harresi txiki batez inguraturiko eraikin zirkularra da, oso bitxia."}, {"text_idx": "#000006", "text": "Anastasio Otadui Apotzagako erretorea zen kanposantua berriztu beharra sortu zen garaian; sormen handikoa eta ekintzailea izanik, euskal tradizioan oinarritutakoa eraikitzea proposatu zuen, eta Lo\u0301pez de Goikoetxeak gauzatu. Horrela azaldu digu bere alabak, Ma Carmenek."}, {"text_idx": "#000007", "text": "Apotzagako eliza ederreko zenbait irudi"}, {"text_idx": "#000008", "text": "Parrokia honek aztarna arkitektoniko erromaniko eta gotikoak ditu, eta baditu hainbat ezaugarri aipagarri, batez ere, arku zorrotzeko lau arkiboltadun portada."}, {"text_idx": "#000009", "text": "Apotzaga toki estrategikoa da, garai batean Arabatik Gipuzkoarako pasua; egun, auzo polita eta zaindua, dotorea! Bertako Pilarrek eta Pilik oso ondo hartu gaituzte, parrokiako ateak zabaldu, azalpenak eman batek; besteak, auzoko bideak eta paseo aukerak erakutsi eta azkenik, bertako gereziak probatzeko aukera eskaini. Mila esker biei!"}, {"text_idx": "#000010", "text": "Umore onean eta atseginez agurtu dugu auzoa, Eskoriatzarako bidea hartu eta etxera bueltatu. Ederra gaurko irteera ere eta eguraldia, paregabea."}, {"text_idx": "#000012", "text": "Tu direccio\u0301n de correo electro\u0301nico no sera\u0301 publicada. Los campos obligatorios esta\u0301n marcados con *"}]